Here is a page extracted from Wikipedia that may contain CSS, HTML, and a lot of unformatted text.

Title: Basket Zaragoza 2002
Content: Iste articlo ye sobre o club de baloncesto Basket Zaragoza 2002 con o nombre comercial de CAI Zaragoza dende l'anyo 2002 dica 2016. Ta atros usos se veiga CAI Zaragoza.

O Basket Zaragoza 2002, mas conoixito como Casademont Zaragoza por motius de patrocinio, ye un club de baloncesto aragonés d'a ciudat de Zaragoza, establito en l'anyo 2002. En l'anyada 2022-23 chuga en a liga ACB, a Liga Femenina y en a EuroCup Women. Chuga os suyos partius como local en o Prencipe Felipe.

Nombres Comercials

Historia

CAI Zaragoza (2002-2016) 
Un grupo d'interpresarios fundó o club en 2002 t'o mercar a plaza d'o Club Basquet Coruña, equipo que chugaba en a Liga LEB Oro. O baloncesto tornaba a Zaragoza anyos dimpués que as dificultaz economicas fundioron a o Club Baloncesto Zaragoza. Nuevament contó con o patrocinio d'a Caja de Ahorros de la Inmaculada (hue perteneixient a o grupo bancario Ibercaja Banco), por o que l'equipo recuperó l'antigo nombre CAI Zaragoza.

Manimenos os primeros trangos no resultoron brenca facils. En a primera anyada l'equipo luitó dica o final por no perder a categoría. Uns complicaus playoffs contra o Club Baloncesto Ciudad de Huelva salvoron a l'equipo. Contra tot pronostico, a feta se repitió, sosprendentement, en l'anyada siguient... pero a o revés. Os zaragozanos ganoron a Copa Prencipe d'Asturias (con un estelar Matías Lescano) y que se quedoron a cinco menutos de puyar a la maxima categoría. O Club Baloncesto Granada desfació as ilusions de l'equipo royo en os zaguers menutos d'o partiu final d'os playoff.

Dimpués plegó una decepción en a Copa y cuantas puyatas fallitas, dos d'éls con un cruel desenlaz. O Club Baloncesto León privó d'a puyata a os aragoneses en dos ocasions. Una d'ellas, de traza increyible, dimpués de remontar un playoff que en Zaragoza ya se daba por ganato. O tercer verduco d'os royos en un playoff estió o Club Baloncesto Murcia, cuan l'equipo perdió en o suyo pavillón en a prolarga d'a zaguera trobada por a puyata.

En verano de 2007, Javier Loriente, qui heba estau president d'o club entre os suyos cinco anyos d'existencia, renuncia a o suyo puesto dimpués de no obtener l'obchectivo d'a puyata a o maximo livel d'o baloncesto espanyol, a Liga ACB, y ye sustituyito por Reynaldo Benito, que heba formau parti d'o consello d'administración d'o club dende o suyo establimiento. En ista anyada s'aconseguiría a soniata promoción a la Liga ACB, gracias a un cambeo d'a normativa que permitiba puyar dreitament a o ganador d'a fase regular d'a competición.

A primera temporada de l'equipo zaragozano en a élite s'encetó con a Supercopa d'Espanya que disputaba o cuadro aragonés en calidat d'anfitrión, competición que acabaría ganando o Saski Baskonia en una preta final con o conchunto royo. En a Liga ACB a escuadra zaragozana remató en zaguer puesto, estando relegatos un anyo dimpués de tornada a LEB Oro.

A baixata suposó una renovación en a dirección tecnica con Willy Villar a o mando y estando l'aragonés José Luis Abós o tecnico trigau pa tornar a l'equipo a la categoría tresbatida l'anyada anterior. En a primera anyada con l'entrenador zaragozano a o frent s'aconsigue a puyata directa y de par de as siguients anyadas en a Liga ACB aconsigue mantener a categoría.

En abril de 2013, os royos acreixioron a suya historia en clasificar-se por primera vegada para os playoff por o titol. Y un mes dimpués, l'equipo se clasificó por primera vegada pa as semifinals d'a Liga ACB. Eliminó a o Valencia Basket, en una epica remontada con tres prolargas. D'ista traza, tamién aconsiguió clasificar-se por primera vegada en a suya historia pa a desputa d'a Eurocup.

En a siguient anyada, o conchunto zaragozano mantenió a solidez d'o suyo bloque, pese a que o presupuesto s'estió reducindo progresivament. Debutó en Europa, aconseguindo superar a primera ronda, contra rivals de Berlín y Bonn (Alemanya), Mons (Belchica), Roma (Italia) y Dunkerque (Francia). Dimpués d'o suyo trunfo en a primera ronda, pasó a una segunda fase en a cual luitó contra equipos d'Estambul (Turquía), Vilnius (Lituania) y Zagreb (Croacia). Pero dició adiós a las suyas aspiracions europeas en cayer en o zaguer segundo d'o zaguer partiu contra l'equipo turco Beşiktaş en una historica trobada en o Palacio d'os Esportes de Uesca.

Manimenos, a cansera d'as dos competicions, sumau a un buen fer en a Copa d'o Rei (venció en cuartos de final a l'anfitrión, l'Unicaja de Málaga), afeutó a l'equipo. Aconsiguioron repetir a clasificación para os playoff pero perdió a suya participación europea.

Tecnyconta Zaragoza (2016-2019) 
Poco antis de l'inicio de l'anyada 2016-17 s'anuncia a incorporación d'un nuevo patrocinador prencipal pa o club, por o que o primer equipo encomienza a clamar-se Tecnyconta Zaragoza. Dimpués d'aconseguir privar a baixata de categoría en a zaguera chornada, o club anuncia a no renovación de l'entrenador prencipal, Luis Guil.

L'anyada 2017-18 empecipia con Jota Cuspinera en o banquet. Mientres l'anyada l'equipo tien una serie de baixas, dentre ellas a surtida d'o base Sergi García a o Valencia Basket y a lesión d'o maximo anotador d'ixa anyada en a liga, Gary Neal. Os malos resultaus fan que se determina rescindir o contracto de Cuspinera, deixando a cargo de l'equipo a Pep Cargol y Sergio Lamúa. L'equipo se refuerza con cuantas nuevas encorporacions (Xavi Rey, Dylan Ennis, Milko Bjelica) y aconsigue nuevament salvar a categoría.

Pa l'anyada 2018-19 l'equipo vive una gran renovación, incorporando a Porfirio Fisac como que primer entrenador y mantenendo nomás a Jonathan Barreiro como que chugador d'a primera plantilla, chunto a o choven aragonés Carlos Alocén. O Tecnyconta aconsigue tornar a os playoff d'a Liga ACB y, por segunda vegada en a suya historia, clasificar-se pa a semifinal dimpués d'eliminar a o Kirolbet Baskonia en cuartos de final.

Casademont Zaragoza (2019-hue) 
O 23 de chulio de 2019 o club fa publico que Casademont (marca perteneixient a o grupo empresarial aragonés Costa) ye o nuevo patrocinador prencipal de l'equipo.

En a fase regular de l'anyada 2019-20, tallata por a pandemia de COVID-19, o Casademont Zaragoza aconsiguió a millor clasificación d'a suya historia, rematando en tercera posición. Posteriorment, dimpués de perder cuantos chugadors entre o parón causau por a pandemia, no aconsiguió clasificar-se pa as semifinals d'a fase final excepcional y acabó a temporada en o sexto puesto.

En a temporata 2020/2021 tendrá equipo femenín que chugará en a maxima competicion nacional por a cesión d'a plaza de l'Stadium Casablanca y la vinculación d'a estructura d'o primer equipo, qui chugará en a segunda división.

Plantilla 2022/23 
Ta plantillas d'anyos anteriors se veiga a lista de plantillas d'o Basket Zaragoza 2002

Masculina 

{| class="toccolours" style="font-size: 95%; width: 90%; "
! colspan="2" style="background-color: #DF0303; color: #ffffff; text-align: center;" | Casademont Zaragoza 2023-24
|- style="background-color: white;color: #DF0303; text-align: center;"
! Chugadors !! Equipo tecnico
|-
| valign="top" | 
{| class="sortable" style="background:transparent; margin:0px; width:100%;"
! Pos. !! # !! Nac. !! Nombre !! Altaria !! Peso !! Procedencia
|-

|-
! B !! 2 !!  !! align="left"| Bell-Haynes, Trae !! 1,88 m.!! - kg !! align="left"|  Budućnost VOLI
|-
! A !! 4 !!  !! align="left"| Yusta, Santiago !! 2,00 m.!! 88 kg !! align="left"|  Lenovo Tenerife
|-
! E !! 5 !!  !! align="left"| Langarita, Lucas !! 1,92 m.!! - kg !! align="left"| Cantera
|-
! A !! 7 !!  !! align="left"| González, Miguel !! 2,02 m.!! - kg !! align="left"|  Força Lleida
|-
! P !! 10 !!  !! align="left"| Kravic, Dejan !! 2,13 m.!! - kg !! align="left"|  Victoria Libertas Pesaro
|-
! E !! 11 !!  !! align="left"| Emegano, Obi !! 1,91 m.!! - kg !! align="left"|  Baloncesto Fuenlabrada
|-
! P !! 13 !!  !! align="left"| Smith, Mark !! 1,95 m.!! - kg !! align="left"|  BG 74 Göttingen
|-
! P !! 15 !!  !! align="left"| Okafor, Jahlil !! 2,11 m.!! - kg !! align="left"|  Capitanes de Ciudad de México
|-
! AP !! 19 !!  !! align="left"| Sulejmanovic, Emir !! 2,05 m.!! - kg !! align="left"|  Bilbao Basket
|-
! AP !! 22 !!  !! align="left"| Simanić, Boriša !! 2,09 m.!! 92 kg !! align="left"|  Bilbao Basket
|-
! B !! 24 !!  !! align="left"| Jovic, Stefan !! 1,98 m.!! 89 kg !! align="left"| Sin equipo

|-
! B !! 44 !!  !! align="left"| García, Javi !! 1,87 m.!! - kg !! align="left"| Cantera
|-

Altas

Baixas

Cesions

Femenina 

{| class="toccolours" style="font-size: 95%; width: 90%; "
! colspan="2" style="background-color: #DF0303; color: #ffffff; text-align: center;" | Casademont Zaragoza 2022-23
|- style="background-color: white;color: #DF0303; text-align: center;"
! Chugadoras !! Equipo tecnico
|-
| valign="top" | 
{| class="sortable" style="background:transparent; margin:0px; width:100%;"
! Pos. !! # !! Nac. !! Nombre !! Altaria !! Peso !! Procedencia
|-

|-
! E !! 2 !!  !! align="left"| Tate, Imani !! 1,75 m.!! - kg !! align="left"|  Innova-TSN Leganés
|-
! B !! 4 !!  !! align="left"| Ortiz, Mariona !! 1,81 m.!! - kg !! align="left"|  Club Baloncesto Estudiantes
|-
! B !! 5 !!  !! align="left"| Grande, Carmen !! 1,75 m.!! - kg !! align="left"|  Baxi Ferrol
|-
! B !! 8 !!  !! align="left"| González, Lara !! 1,73 m.!! - kg !! align="left"|  IDK Euskotren
|-
! AP !! 11 !!  !! align="left"| Gimeno, Vega (C) !! 1,85 m.!! - kg !! align="left"|  Durán Maquinaria Ensino
|-
! A !! 13 !!  !! align="left"| Fiebich, Leonie !! 1,93 m.!! - kg !! align="left"|  Flammes Carolo Basket
|-
! A !! 16 !!  !! align="left"| Oma, Helena !! 1,80 m.!! - kg !! align="left"|  Durán Maquinaria Ensino
|-
! P !! 23 !!  !! align="left"| Geldof, Serena-Lynn !! 1,97 m.!! - kg !! align="left"|  Campus Promete
|-
! AP !! 33 !!  !! align="left"| Alonso de Armiño, Gracia !! 1,80 m.!! - kg !! align="left"|  Kutxabank Araski
|-
! P !! 34 !!   !! align="left"| Gatling, Markeisha !! 1,93 m.!! 103 kg !! align="left"|  Nadezhda Orenburg
|-

Altas

Baixas

Historial

Masculino 

 Campión
 Subcampión

Femenino

Datos d'o club 
 

 Millor posición en liga: 3eno (ACB) (anyada 2012/13)
 Pior posición en liga: 14eno (LEB) (anyada 2002/03)

Palmares 
 Copa d'a Reina (1): 2023.
 Liga LEB Oro (2): 2007-08, 2009-10.
 Copa Prencipe (1): 2003-04.

Referencias

Vinclos externos 
 Pachina oficial d'o Basket Zaragoza 2002.
 CAIzaragoza.net
 Basket-Zaragoza.com

Se veiga tamién 
 Inchas Lleons.
 Liga ACB.